**TRANSFER DE COMPETENŢE ŞI METODE INOVANTE PENTRU ADAPTAREA SISTEMULUI DE FORMARE PROFESIONALĂ LA SPECIFICUL PIEŢEI DE MUNCĂ**

***VIDA CLAUDIA-LUCIA***

***Liceul Tehnologic "Horia Vintilă" Segarcea, Judeţul Dolj***

***BĂLAN CAMELIA-AURELIA***

***Casa Corpului Didactic Dolj***

În perioada 26 mai - 4 iunie 2015, am participat, din partea Casei Corpului Didactic Dolj, la stagiul de formare *„****Transfer de competenţe şi metode inovante pentru adaptarea sistemului de formare profesională  la specificul  pieţei de muncă****”*,nr. de referinţă proiect 2014-RO01-KA102-000036, ce s-a desfăşurat în Cipru şi a fost găzduit de Camera de Comerţ şi Industrie din Paphos .

Grupul ţintă a fost constituit din 10 manageri,  formatori,  profesori metodişti şi personal de la Casa Corpului Didactic Dolj,  5  manageri şi   formatori de la Asociaţia Dominou şi 5 manageri,  formatori şi   profesori de la Asociaţia EDUNET.

Obiectivele proiectului au fost: dezvoltarea competenţelor   celor  20 de manageri, VET profesori şi formatori şi  perfecționarea capacității lor  de analiză prospectivă şi de elaborare  de programe de formare  a formatorilor din  domeniul formării iniţiale şi al  pregătirii profesionale a adulţilor,  adaptate cerinţelor şi tendinţelor  pieţei muncii la nivel regional; sprijinirea inovaţiei şi promovarea calităţii în formarea profesională, transferul de bune practici şi a unor modele europene, care să conducă la o educaţie şi formare profesională durabilă şi la o creştere a ratei integrării pe piaţa muncii a absolvenţilor; dezvoltarea personală şi culturală  a celor 20 participanţi, a competenţelor lor  lingvistice şi a competenţelor de  comunicare culturală; realizarea unor parteneriate la nivel european de mobilitate VET şi a unor activităţi de schimb de experienţă şi de bune practici cu caracter transnaţional.

Stagiul de formare a cuprins activităţi de job shadowing în Camera de Comerţ şi Industrie şi organizaţiile membre ce derulează activităţi de formare ale şcolilor VET sau proiecte de mobilitate, ateliere de lucru, precum şi vizite (la "Paphos secundar Technical Institute", "Paphos Chamber of Commerce", "CDA College", "Adult Education Centers of Paphos"), mese rotunde şi întâlniri cu reprezentanţii autorităţilor locale şi educaţionale, companii şi ai unor organizaţii cu competenţe în domeniul VET. De asemenea, în timpul vizitelor, au fost prezentate proiecte inovante şi s-au organizat dezbateri pe diverse  teme. Participanţii au susţinut prezentări ale experienţei proprii şi au avut intervenţii care să faciliteze schimbul de experienţă. În cadrul sesiunii de evaluare finală, au fost prezentate rezultatele activităţii de formare şi instrumentele manageriale şi de formare create în cadrul atelierelor de formare.

Rezultatele aşteptate în urma stagiului de formare sunt: 20  participanţi care vor avea competenţe profesionale îmbunătăţite, ce se vor reflecta în creşterea calităţii formării în favoarea unei mai bune pregătiri profesionale a formatorilor,  elevilor şi adulţilor, precum şi o mai profundă înţelegere a practicilor, politicilor şi sistemelor de educaţie şi formare profesională în Europa, o capacitate sporită  de adaptare la standardele  europene şi o experienţă în  organizarea de parteneriate transnaţionale.

  
